Johannes Inborr

Johan (Johannes) Inborr (9. helmikuuta 1867 Pietarsaaren maalaiskunta – 6. heinäkuuta 1939 Pietarsaaren maalaiskunta) oli suomalainen maanviljelijä, kunnallisneuvos ja Ruotsalaisen kansanpuolueen kansanedustaja.

Inborrin vanhemmat olivat maanviljelijä Anders Niss ja Anna Pellis. Hän kävi pienten lasten koulun ja toimi maanviljelijänä Pietarsaaren maalaiskunnassa 1894–1939. Hän toimi myös lautamiehenä 1905–1913. Inborr oli siirtolaisena Yhdysvalloissa 1890–1893 sekä 1911.

Inborr oli kansanedustajana 1909–1919 sekä 1922–1933 edustaen Vaasan läänin pohjoista vaalipiiriä. Hän toimi Ruotsalaisen kansanpuolueen eduskuntaryhmän varapuheenjohtajana. Inborr kuului Suomen ruotsalaisten maalaiskuntien liiton hallitukseen ja oli Pietarsaaren kuntakokouksen ja kunnanvaltuuston puheenjohtajana. Hän sai kunnallisneuvoksen arvonimen 1924. 

Johannes Inborr oli naimisissa vuodesta 1885 Johanna Keckon kanssa.

Lähteet 

Kansanedustajat
Suomen ruotsalaisen kansanpuolueen poliitikot‎
Pietarsaaren kaupunginvaltuutetut
Vaasan läänin pohjoinen vaalipiiri
Vuonna 1867 syntyneet
Vuonna 1939 kuolleet